Ganību dambis
Ganību dambis ir Rīgas iela, Ziemeļu rajona Pētersalas-Andrejsalas, Skanstes un Sarkandaugavas apkaimēs. Iela sākas pie Pētersalas ielas un Pulkveža Brieža ielas krustojuma (pēc būtības ir Pulkveža Brieža ielas turpinājums) un beidzas pie Duntes, Tilta un Tvaika ielu krustojuma. Ganību dambis sastāv no 4 braukšanas joslām, pa divām katrā virzienā. Ielas garums ir 2926 metri.